ai4bharat/Pralekha huggingface dataset:
మంత్రిమండలి
భారతదేశ రాజ్యాంగం అయిదో షెడ్యూల్ లో భాగంగా రాజస్థాన్ యొక్క్ షెడ్యూల్డ్ ఏరియాల ప్రకటన కు ఆమోదం తెలిపిన మంత్రివర్గం
1981వ సంవత్సరం ఫిబ్రవరి నాటి కాన్స్టిట్యూషన్ ఆర్డర్  114 ని రద్దుచేయడంతో పాటు కొత్త సి.ఒ. ను జారీ చేయడం ద్వారా భారతదేశ రాజ్యాంగ అయిదో షెడ్యూల్ లో భాగంగా రాజస్థాన్ కు సంబంధించినటువంటి షెడ్యూల్డ్ ఏరియా ల ప్రకటనకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
నూతన సి.ఒ. యొక్క జారీ తో రాజస్థాన్ లోని షెడ్యూల్డ్ తెగల వారు భారతదేశ రాజ్యాంగ అయిదో షెడ్యూల్ ప్రకారం లభ్యమయ్యేటటువంటి రక్షణాత్మక చర్యల తాలూకు ప్రయోజనాలను పొందడం తథ్యం అవుతుంది.
భారతదేశ రాజ్యాంగం అయిదో షెడ్యూల్ పరిధి లో రాజస్థాన్ రాష్ట్రం లోని షెడ్యూల్డ్ ఏరియా లను విస్తరించవలసిందిగా రాజస్థాన్ ప్రభుత్వం అభ్యర్ధించింది.
లబ్దిదారులు:
రాజస్థాన్ లోని బాంస్ వాడా, డుంగర్ పుర్, ప్రతాప్ గఢ్, మరియు ఉదయ్ పుర్ లోని కొన్ని క్షేత్రాలు, రాజ్సమంద్, చిత్తౌడ్ గఢ్, పాలీ, ఇంకా సిరోహీ జిల్లాలలో ఉంటున్న షెడ్యూల్డ్ తెగల వారు భారతదేశ రాజ్యాంగం అయిదో షెడ్యూల్ పరిధిలో లభ్యమయ్యే రక్షణాత్మక చర్యల తాలూకు ప్రయోజనాలను పొందుతారు.
రాజస్థాన్ రాష్ట్రానికి చెందిన షెడ్యూల్డ్ ప్రాంతాలలో బాంస్ వాడా, డుంగర్ పుర్, ప్రతాప్ గఢ్ జిల్లాలను పూర్తి గాను, 9 తహసీళ్ళు పూర్తి గాను, 1 సంపూర్ణ బ్లాకు, మరియు ఉదయ్ పుర్, రాజ్ సమంద్, చిత్తౌడ్ గఢ్, పాలీ ఇంకా సిరోహి జిల్లాల లోని 727 గ్రామాలను చుట్టివచ్చే 46 గ్రామ పంచాయతీలను చేర్చడం జరుగుతుంది.
షెడ్యూలు కులాలు గా ప్రకటించడానికి ఎటువంటి అదనపు నిధులను వెచ్చించవలసిన అవసరం ఉండదు. ఇది సత్వర అభివృద్ధి కోసం షెడ్యూల్డు ఏరియాల పై ప్రత్యేక శ్రద్ధ వహించేందుకు కేంద్ర మరియు రాష్ట్ర ప్రభుత్వాలు అమలు చేస్తున్న ప్రస్తుత పథకాల పరిధిలోకి వచ్చే ట్రైబల్ సబ్- ప్లాన్ లో భాగం అవుతుంది.
పూర్వరంగం:
భారతదేశ రాజ్యాంగం  అధికరణం) తాలూకు అయిదో షెడ్యూల్ 6 పేరాగ్రాఫ్ ప్రకారం ‘షెడ్యూల్డు ఏరియాలు’ అనే పదాలకు ‘రాష్ట్రపతి తన ఆదేశం ద్వారా షెడ్యూల్డ్ ప్రాంతంగా ప్రకటించే వీలు ఉన్న ప్రాంతాలు’ అని అర్థం వస్తుంది. రాజ్యాంగ అయిదో షెడ్యూల్ లోని పేరాగ్రాఫ్ 6 ప్రొవిజన్ ల ప్రకారం రాష్ట్రపతి ఏ సమయంలోనైనా రాష్ట్ర గవర్నర్ సలహా తీసుకొని ఏదైనా రాష్ట్రంలో షెడ్యూల్డ్ ఏరియా లో వృద్ధి తాలూకు ఆదేశాన్ని ఇవ్వవచ్చును; ఏదైనా రాష్ట్రం లేదా రాష్ట్రాల విషయంలో ఈ పేరాగ్రాఫ్ ప్రకారం జారీ చేసే ఆదేశం లేదా ఆదేశాలను ఆ రాష్ట్ర గవర్నరు ను సంప్రదించి రద్దు చేయవచ్చును మరియు షెడ్యూల్డ్ ఏరియాలను పునర్ నిర్వచించడం కోసం తాజాగా ఆదేశాలను జారీ చేయవచ్చును.
షెడ్యూల్డు ఏరియాలను మొట్టమొదటి సారిగా 1950వ సంవత్సరంలో నోటిఫై చేయడం జరిగింది. తరువాత, 1981 లో రాజస్థాన్ రాష్ట్రం కోసం షెడ్యూల్డ్ ఏరియా లను నిర్దేశిస్తూ రాజ్యాంగ ఆదేశాలను జారీ చేయడమైంది. కొత్త జిల్లాల ఏర్పాటు/పునర్ వ్యవస్థీకరణ మరియు 2011 జనగణన ప్రకారం షెడ్యూల్డ్ తెగల జనాభా లో చోటు చేసుకొన్న మార్పుల కారణంగా రాజస్థాన్ రాష్ట్రం లో షెడ్యూల్డ్ ఏరియా ల విస్తరణకై రాజస్థాన్ ప్రభుత్వం అభ్యర్ధించింది.
(
హోం మంత్రిత్వ శాఖ
ప్రతిష్టాత్మక 'పద్మ అవార్డులు-2022'లకు నామినేషన్లు ఆహ్వానం
నామినేషన్లు/ సిఫార్సులకు సెప్టెంబర్ 15,2021 వరకు గడువు
గణతంత్ర దినోత్సవం-2022 సందర్భంగా ప్రకటించాల్సి ఉన్న పద్మ అవార్డుల కోసం ఆన్లైన్ నామినేషన్లు/ సిఫార్సులు తెరవబడ్డాయి. పద్మ అవార్డులకు నామినేషన్ల చివరి తేదీ సెప్టెంబర్ 15, 2021. జాతీయ స్థాయిలో అందించే ఈ పద్మ అవార్డుల కోసం నామినేషన్లు/ సిఫార్సులు ఆన్లైన్లో ఈ కింది పోర్టల్ https://padmaawards.gov.in ద్వారా మాత్రమే స్వీకరించబడతాయి. పద్మ విభూషణ్, పద్మ భూషణ్, పద్మశ్రీ అవార్డులు మన దేశంలో అత్యున్నత పౌర పురస్కారాలలో ఒకటి. 1954 లో స్థాపించబడిన ఈ అవార్డులు ప్రతి సంవత్సరం గణతంత్ర దినోత్సవం సందర్భంగా ప్రకటించబడతాయి. ఈ అవార్డు 'వర్క్ ఆఫ్ డిస్టింక్షన్' ను గుర్తించటానికి ప్రతీకగా నిలుస్తున్నాయి. వివిధ కళలు, సాహిత్యం మరియు విద్య, క్రీడలు, వైద్యం, సామాజిక సేవ, సైన్స్ అండ్ ఇంజినీరింగ్, ప్రజాసంబంధాలు, సేవ, వాణిజ్యం, పరిశ్రమ, సివిల్ మొదలైన రంగాలలోను.. విభాగాలలో విశిష్టమైన మరియు అసాధారణమైన విజయాలు/ సేవలకు గాను ఈ పురస్కరాలు ఇవ్వడం జరుగుతుంది. జాతి, వృత్తి, స్థానం లేదా లింగ భేదం లేకుండా వ్యక్తులందరూ ఈ అవార్డులకు అర్హులు. వైద్యులు, శాస్త్రవేత్తలు తప్ప పీఎస్యులలో పనిచేసే వారితో సహా ప్రభుత్వ ఉద్యోగులు పద్మ అవార్డులకు అర్హులు కారు. పద్మ అవార్డులను “పీపుల్స్ పద్మ” గా మార్చడానికి ప్రభుత్వం కట్టుబడి ఉంది. అందువల్ల దేశ పౌరులందరూ స్వీయ నామినేషన్లతో సహా నామినేషన్లు / సిఫార్సులు చేయాలని అభ్యర్థించడమైంది. పద్మ నామినేషన్లు / సిఫారసులలో పైన పేర్కొన్న పద్మ పోర్టల్లో అందుబాటులో ఉన్న ఫార్మాట్లో పేర్కొన్న అన్ని సంబంధిత వివరాలను కలిగి ఉండాలి. సిఫారసు చేయబడిన వ్యక్తి యొక్క సంబంధిత రంగం / విభాగం విశిష్ట మరియు అసాధారణమైన విజయాలు/ సేవలను స్పష్టంగా తెలియపరచాలి. దీనికి సంబంధించి కథనము రూపంలో  తెలియపరచాలి. అన్ని కేంద్ర మంత్రిత్వ శాఖలు / విభాగాలు, రాష్ట్రాలు / యుటి ప్రభుత్వాలు.. భరత రత్న మరియు పద్మ విభూషణ్ అవార్డు గ్రహీతలు, ఇన్స్టిట్యూట్ ఆఫ్ ఎక్సలెన్స్, ప్రతిభా వంతులైన వ్యక్తులను గుర్తించడానికి సమిష్టి ప్రయత్నాలు చేయవచ్చని హోం వ్యవహారాల మంత్రిత్వ శాఖ అభ్యర్థించింది. సమాజంలోని బలహీన వర్గాలు, ఎస్సీలు మరియు ఎస్టీలు, దివ్యంగ్ వ్యక్తులు సమాజానికి నిస్వార్థ సేవ చేస్తున్న వారిని ఇందుకు సిఫారసు చేయవచ్చు. పద్మ అవార్డులకు సంబంధించిన మరిన్ని వివరాలు హోం వ్యవహారాల మంత్రిత్వ శాఖకు చెందిన వెబ్సైట్లో  'అవార్డులు, పతకాలు' శీర్షికలో లభిస్తాయి. ఈ అవార్డులకు సంబంధించిన శాసన విషయాలు నియమాలు వెబ్సైట్లో https://padmaawards.gov.in/AboutAwards.aspx లింక్తో అందుబాటులో ఉన్నాయి.
ప్రధాన మంత్రి కార్యాలయం
ప్రధాన మంత్రి తో భేటీ అయిన యుఎస్ఎ రక్షణ శాఖ మంత్రి, యుఎస్ఎ విదేశీ వ్యవహారాల శాఖ మంత్రి
ప్రధాన మంత్రి నరేంద్ర మోదీ ని అమెరికా రక్షణ శాఖ మంత్రి డాక్టర్ మార్క్ టి. ఎస్పర్, యుఎస్ విదేశీ వ్యవహారాల శాఖ మంత్రి శ్రీ మైఖేల్ ఆర్. పోంపియో లు మంగళవారం నాడు కలుసుకొన్నారు.
వారు యునైటెడ్ స్టేట్స్ ఆఫ్ అమెరికా అధ్యక్షుని తరఫున ప్రధాన మంత్రి కి శుభాకాంక్షలు అందజేశారు. అధ్యక్షుడు శ్రీ ట్రంప్ శుభాకాంక్షల సందేశాన్ని ప్రధాన మంత్రి సహర్షంగా స్వీకరించి, బదులుగా తాను కూడా శ్రీ ట్రంప్ కు శుభాకాంక్షలను వ్యక్తం చేశారు. ఈ ఏడాది ఫిబ్రవరి లో అధ్యక్షుడు శ్రీ ట్రంప్ జరిపిన భారతదేశ సందర్శన సఫలం అయిన సంగతిని ప్రధాన మంత్రి ఈ సందర్భం లో గుర్తుకు తెచ్చారు.
ఈ రోజున జరిగిన ద్వైపాక్షిక సమావేశాలతో పాటు ఇండియా-యుఎస్ మూడో 2 ప్లస్ 2 సంభాషణ కూడా ఫలప్రదంగా, నిర్మాణాత్మకంగా ముగిశాయని ప్రధాన మంత్రి దృష్టికి ఇరువురు మంత్రులు తీసుకు వచ్చారు. భారతదేశం తో పటిష్టమైన సంబంధాల నిర్మాణానికి, ఉమ్మడి లక్ష్యాలకు, దార్శనికతకు ఆచరణ రూపాన్ని ఇవ్వడానికిగాను భారత్ తో కలసి పని చేసేందుకు యుఎస్ ప్రభుత్వం ఎంతో ఆసక్తి తో ఉందని కూడా వారు వెల్లడించారు.
మూడో 2 ప్లస్ 2 సంభాషణ విజయవంతంగా ముగిసినందుకు ప్రధాన మంత్రి ప్రశంసలను వ్యక్తం చేశారు. ద్వైపాక్షిక సంపూర్ణ ప్రపంచ వ్యూహాత్మక భాగస్వామ్యంలో ఇటీవల కొన్నేళ్లుగా బహుముఖీన వృద్ధి చోటు చేసుకోవడం పట్ల ఆయన తన సంతృప్తిని చాటిచెప్తూ, ఉభయ దేశాల మధ్య విశ్వాసం, ప్రజాసంబంధాలు, ఉమ్మడి విలువల తాలూకు బలమైన పునాది ఏర్పడిందన్నారు.
నూతన మరియు పునరుత్పాదక శక్తి మంత్రిత్వ శాఖ
పునరుత్సాదక ఇంధన సామర్థ్యంలో భారతదేశం ఘనత
వ్యవస్థాపిత పునరుత్పాదక శక్తి సామర్థ్యం విషయంలో భారతదేశం ప్రపంచంలోనే నాల్గో అతిపెద్ద దేశంగా నిలిచింది. నవంబర్ 30, 2021 నాటికి దేశంలో మొత్తం 150.54 గిగా వాట్ల వ్యవస్థాపిత పునరుత్పాదక శక్తి సామర్థ్యంను  కలిగి ఉంది. ఇంకా 2021-22 సంవత్సరంలో  వివిధ పునరుత్పాదక ఇంధన వనరుల నుండి మొత్తం 219817. 14 మిలియన్ యూనిట్ల విద్యుత్తు ఉత్పత్తి చేయబడింది. దేశంలోని చాలా పునరుత్పాదక ఇంధన ప్రాజెక్టులను పారదర్శక బిడ్డింగ్ ద్వారా ఎంపిక చేసిన ప్రైవేట్ రంగ డెవలపర్ల ద్వారా ఏర్పాటు చేయబడ్డాయి. పంపిణీ లైసెన్సీలు తక్కువ ఖర్చుతో కూడిన పద్ధతిలో.. పోటీ ధరలకు విద్యుత్ను కొనుగోలు చేసేందుకు వీలుగా ప్రభుత్వం ప్రామాణిక బిడ్డింగ్ మార్గదర్శకాలను జారీ చేసింది.
కేంద్ర ప్రభుత్వ మార్గదర్శకాల ప్రకారం చిన్న డెవలపర్ల ప్రయోజనాలను కాపాడేందుకు వీలుగా ఫీడ్-ఇన్ ద్వారా పోటీ బిడ్డింగ్ మార్గదర్శకాల పరిధిలోకి రాని సౌర ప్రాజెక్టులు  మరియు పవన ప్రాజెక్టుల  నుండి రాష్ట్రాలు/యుటీలు విద్యుత్ను సేకరించవచ్చును – టారిఫ్  సంబంధిత రాష్ట్ర విద్యుత్ నియంత్రణ సంఘం ద్వారా ఇది నిర్ణయించబడుతుంది. ఈరోజు లోక్సభలో కేంద్ర విద్యుత్, నూతన మరియు పునరుత్పాదక ఇంధన వనరుల శాఖ మంత్రి శ్రీ ఆర్.కె.సింగ్ ఒక ప్రశ్నకు లిఖితపూర్వకంగా అందించిన ఒక సమాధానంలో ఈ సమాచారాన్ని తెలియజేశారు.
పర్యటక మంత్రిత్వ శాఖ
'స్వదేశ్ దర్శన్' పథకం కింద ఐదు బౌద్ధ సర్క్యూట్ ప్రాజెక్టులను మంజూరు చేసిన పర్యాటక మంత్రిత్వ శాఖ: జి. కిషన్ రెడ్డి
దేశంలో పర్యాటక మౌలిక సదుపాయాలను సృష్టించాలనే లక్ష్యంతో పర్యాటక మంత్రిత్వ శాఖ, 'స్వదేశీ దర్శన్', 'తీర్థయాత్ర పునరుజ్జీవనం -ఆధ్యాత్మిక, వారసత్వ పెంపుదల ప్రచారం’'  పథకాల కింద రాష్ట్ర ప్రభుత్వాలు/ కేంద్ర పాలిత ప్రాంతాలు,/ కేంద్ర సంస్థలకు ఆర్థిక సహాయం అందిస్తోంది.
స్వదేశ్ దర్శన్' పథకం కింద మంత్రిత్వ శాఖ ఉత్తరప్రదేశ్ లో బౌద్ధ సర్క్యూట్ థీమ్ కింద ఉత్తరప్రదేశ్ లో ఒకటి సహా 5 ప్రాజెక్టులను మంజూరు చేసింది. అదనంగా, రు. 17.93 కోట్లతో ఉత్తర ప్రదేశ్ ,బీహార్ లో వేసైడ్ సౌకర్యాల అభివృద్ధి' అనే మరో ప్రాజెక్ట్; వారణాసి-గయ; లక్నో-అయోధ్య- లక్నో; గోరఖ్ పూర్ కుషినగర్; కుషినగర్ - గయ కుషినగర్ మార్గాలు కూడా మంజూరు అయ్యాయి. పర్యాటక మంత్రిత్వ శాఖ ప్రషాద్ పథకం కింద ఉత్తరప్రదేశ్ రాష్ట్రంలో సారనాథ్ లోని ధమెక్ స్థూపం వద్ద రూ. 7.34 కోట్ల సౌండ్ అండ్ లైట్ షో , సారనాథ్ వద్ద రూ. 2.20 కోట్ల వ్యయంతో బుద్ధ థీమ్ పార్క్ మంజూరు చేశారు.
ఈ ప్రాంతానికి అనుసంధానాన్ని పెంపొందించే కుషినగర్ అంతర్జాతీయ విమానాశ్రయాన్ని ప్రధాన మంత్రి 20 అక్టోబర్ 2021న ప్రారంభించారు. దీనికి అదనంగా, "బోధగయపై ప్రత్యేక దృష్టి సారించి బౌద్ధ సంస్కృతి -పర్యాటకం గ్లోబల్ సెంటర్ గా భారతదేశ పునరుద్ధరణ" కోసం సమన్వయ వ్యూహాన్ని రూపొందించే ఉద్దేశ్యంతో ఒక కార్యాచరణ ప్రణాళికను తయారు చేశారు. కార్యాచరణ ప్రణాళికలో 4 వర్టికల్స్ కింద జోక్యం ఉంటుంది: ఐ) కనెక్టివిటీ; 2) మౌలిక సదుపాయాలు - లాజిస్టిక్స్; 3) సాంస్కృతిక వారసత్వం, పరిశోధన ,విద్య; 4) ప్రజా అవగాహన , కమ్యునికేషన్ . అవుట్ రీచ్ . కార్యాచరణ ప్రణాళిక అమలును పర్యవేక్షించడానికి పర్యాటక మంత్రిత్వ శాఖను నోడల్ మంత్రిత్వ శాఖగా చేశారు
పర్యాటక మంత్రిత్వ శాఖ తన ప్రస్తుత ప్రచార కార్యకలాపాల్లో భాగంగా దేశంలోని బౌద్ధ ప్రదేశాలతో సహా వివిధ పర్యాటక ప్రదేశాలను దేశీయ , అంతర్జాతీయ మార్కెట్లలో సంపూర్ణంగా ప్రోత్సహించడం పై దృష్టి పెట్టింది.
ఈ సమాచారాన్ని పర్యాటక శాఖ మంత్రి శ్రీ జి.కిషన్ రెడ్డి ఈ రోజు లోక్ సభలో లిఖితపూర్వక సమాధానంలో ఇచ్చారు
హోం మంత్రిత్వ శాఖ
జాతీయ విపత్తు ప్రతిస్పందన దళం  18వ ఆవిర్భావ దినోత్సవం సందర్భంగా శుభాకాంక్షలు తెలిపిన కేంద్ర హోం మంత్రి శ్రీ అమిత్ షా
ఆదర్శప్రాయమైన ధైర్యసాహసాలు, నిబద్ధతతో కూడిన వృత్తి నైపుణ్యాలతో ఎన్డీఆర్ఎఫ్ ప్రయాణం ఘనంగా కొనసాగుతోంది
తమ ప్రాణాలను పణంగా పెట్టి ఆపదలో ఉన్నవారిని రక్షిస్తున్న ఎన్డీఆర్ఎఫ్ సిబ్బందికి నా వందనాలు
జాతీయ విపత్తు ప్రతిస్పందన దళం  18వ ఆవిర్భావ దినోత్సవం సందర్భంగా కేంద్ర హోం మంత్రి శ్రీ అమిత్ షా శుభాకాంక్షలు తెలుపుతూ ట్వీట్ చేశారు.
“ఆవిర్భావ దినోత్సవం సందర్భంగా ఎన్డీఆర్ఎఫ్ సాహసులకు నా శుభాకాంక్షలు. ఆదర్శప్రాయమైన ధైర్యసాహసాలు, నిబద్ధతతో కూడిన వృత్తి నైపుణ్యాలతో ఎన్డీఆర్ఎఫ్ ప్రయాణం ఘనంగా కొనసాగుతోంది. వారు తమ ప్రాణాలను పణంగా పెట్టి ఆపదలో ఉన్నవారిని రక్షిస్తున్నారు. అందుకు, ఎన్డీఆర్ఎఫ్ సిబ్బందికి నా వందనాలు" అని తన ట్వీట్లో అమిత్ షా పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 లో ఎం.ఎస్.పి కార్యకలాపాలు
కె.ఎం.ఎస్ ప్రోక్యూర్మెంట్ కార్యకలాపాల ద్వారా 40.53 లక్షల ధాన్యం రైతులు 70311.78 కోట్ల రూపాయల ఎం.ఎస్.పి విలువ మేరకు ప్రయోజనం పొందారు.
ప్రస్తుత ఖరీఫ్ మార్కెటింగ్ సీజన్ 2020-21లో ప్రభుత్వం ప్రస్తుత ఎంఎస్ పి పథకాల కింద రైతుల నుంచి 2020-21 ఖరీఫ్ పంటలను వాటి కనీస మద్దతుధరకు సేకరించడం కొనసాగిస్తోంది.
2020-21 ఖరీఫ్ లో పంజాబ్, హర్యానా, ఉత్తరప్రదేశ్ , తెలంగాణా, ఉత్తరాఖండ్, తమిళనాడు, చండీఘడ్, జమ్ము కాశ్మీర్, కేరళ, గుజరాత్, ఆంధ్రప్రదేశ్,ఒడిషా, మహారాష్ట్ర, బీహార్లలో ధాన్యం సేకరణ సజావుగా సాగిపోతున్నది.
11-12-2020 నాటికి ప్రభుత్వం 372.41 లక్షల మెట్రిక్ టన్నుల ధాన్యాన్ని సేకరించింది. ఇది గతసంవత్సరం ఇదే కాలంలో308.57లక్షల మెట్రిక్ టన్నులు. గత ఏడాది కంటే ఇది20.68 శాతం పెరిగింది.
మొత్తం 372.41లక్షల మెట్రిక్ టన్నుల కొనుగోళ్లలో పంజాబ్ నుంచి ఒక్కదానినుంచే 202.77 లక్షల మెట్రిక్ టన్నుల ధాన్యం సేకరించారు. ఇది మొత్తం ధాన్యం సేకరణలో 54.45 శాతం.ప్రస్తుత కెం.ఎం.ఎస్ ప్రోక్యూర్మెంట్లో40.53 లక్షలమంది రైతులు ప్రయోజనం పొందారు. దీని ఎం.ఎస్.పి విలువ రూ 70311.78 కోట్లు
దీనికితోడు . రాష్ట్రాల నుంచి వచ్చిన ప్రతిపాదనల ప్రకారం , 2020 ఖరీఫ్ మార్కెటింగ్ సీజన్లో తమిళనాడు, కర్ణాటక, మహారాష్ట్ర,తెలంగాణా, గుజరాత్,హర్యానా, ఉత్తరప్రదేశ్, ఒడిషా,రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పథకం కింద 48.11లక్షల మెట్రిక్ టన్నుల పప్పుధాన్యాలు ,చమురు గింజల సేకరణకు కేంద్ర ప్రభుత్వం అనుమతిచ్చింది. దీనికితోడు, ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలనుంచి 1.23 లక్షల మెట్రిక్టన్నుల ఎండుకొబ్బరి సేకరణకు కూడా అనుమతి ఇచ్చారు. ఇతర రాష్ట్రాలు, కేంద్ర పాలిత ప్రాంతాల విషయంలో పప్పుధాన్యాలు, చమురు గింజలు,ఎండుకొబ్బరి ని పిఎస్ఎస్ కింద సేకరణకు వారి నుంచి ప్రతిపాదనలు వచ్చిన అనంతరం అనుమతి ఇవ్వడం జరుగుతుంది.Iఎఫ్.ఎ.క్యు గ్రేడ్ ప్రొక్యూర్మెంట్ విషయంలో ఈ పంటలను 2020-21 సంవత్సరానికి మార్కెట్లో ధరలు ఎం.ఎస్.పి కంటే దిగువకు పడిపోతే నేరుగా రిజిస్టర్డ్ రైతులనుంచి సేకరించేందుకు అనుమతించనున్నారు. ఇందుకు ఆయా రాష్ట్రాలుకేంద్రపాలిత ప్రాంతాలలో నోటిఫైడ్ పంట నూర్పిడి కాలంలో కేంద్ర నోడల్ ఏజెన్సీలు రాష్ట్రాల నామినేటెడ్ ప్రోక్యూరింగ్ ఏజెన్సీల ద్వారా దీనిని చేపట్టనున్నారు.
11-12-2020 నాటికి ప్రభుత్వం నోడల్ ఏజెన్సీల ద్వారా 154423.46 మెట్రిక్ టన్నుల మినపపప్పు,పెసరపప్పు,వేరుశనగ, సోయాబీన్లను829.57 కోట్ల రూపాయల విలువ మేరకు మద్దతుధరకు సేకరించింది. దీనివల్ల తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాలకుచెందిన సుమారు 87,024మంది రైతులు ప్రయోజనం పొందారు.
అలాగే 5089 మెట్రిక్ టన్నుల ఎండు కొబ్బరిని 52.40 కోట్ల రూపాయల మద్దతు ధర విలువకు సేకరించడం జరిగింది. దీనివల్ల 11-12-2020 నాటికి కర్ణాటక,తమిళనాడు రాష్ట్రాలకు చెందిన3,961 మంది రైతులు ప్రయోజనం పొందారు. అంతకు ముందు సంవత్సరం ఎండు కొబ్బరి కొనుగోళ్లు 293.34 మెట్రిక్టన్నులు మాత్రమే.ఎండు కొబ్బరి, మినుముల విషయంలో చాలా రాష్ట్రాలలో వాటి ధర కనీస మద్దతుధరకంటే ఎక్కువ పలుకుతున్నాయి.ఖరీఫ్సీజన్కు సంబంధించి పప్పుధాన్యాలు, చమురుగింజలు రాకకుఅనుగుణంగా ఆయా రాష్ట్రాలు నిర్ణయించిన విధంగా ప్రొక్యూర్మెంట్కు రాష్ట్రప్రభుత్వాలు, కేంద్రపాలిత ప్రాంతాలు తగిన ఏర్పాట్లు చేస్తున్నాయి.
మద్దతు ధర కింద కపస్  సేకరణ కార్యకలాపాలు పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిషా, కర్ణాటకలలో సజావుగా సాగుతున్నాయి. 11-12-2020 లో 4,743142 కాటన్ బేళ్లు13879.27 కోట్ల రూపాయల విలువ మేరకు సేకరించింది. దీనివల్ల 927300 మంది రైతులు ప్రయోజనం పొందారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 137.67 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 82,267. ఇది 572 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.24% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.39% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 8,077 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,87,017 కు పెరిగింది.
గత 24 గంటల్లో 6,563 కొత్త కేసులు నమోదయ్యాయి.
రోజువారీ పాజిటివిటీ రేటు  గత 77 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 36 రోజులుగా 1% కన్నా తక్కువగా ఉంది.
ఇప్పటివరకు 66.51 కోట్ల కొవిడ్ పరీక్షలు చేశారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
‘ఆత్మ నిర్భర్ భారత్ యాప్ ఆవిష్కరణ ఛాలెంజ్’ కింద తుది జాబితాకు ఎంపికైన అభ్యర్థులు రేపు జరిగే మెగా హ్యాకథాన్ లో తమ యాప్ లను ప్రత్యక్షంగా ప్రదర్శిస్తారు.
2020 ఆగస్టు 7వ తేదీన నిర్వహించే, మెగా హాకథాన్ లో ‘ఆత్మ నిర్భర్ భారత్ యాప్ ఆవిష్కరణ ఛాలెంజ్’ కింద తుది జాబితాకు ఎంపికైన అభ్యర్థులు తాము రూపొందించిన యాప్లను ప్రదర్శిస్తారు. మైగోవ్ ఇండియా మరియు డిజిటల్ ఇండియా యొక్క సోషల్ మీడియా వేదికలపై ఈ మెగా హాకథాన్ మధ్యాహ్నం 12 గంటల నుండి సాయంత్రం 5 గంటల వరకు ప్రత్యక్షంగా ప్రసారమవుతుంది.
‘ఆత్మ నిర్భర్ భారత్ యాప్ ఆవిష్కరణ ఛాలెంజ్’ ని ప్రధానమంత్రి నరేంద్ర మోదీ, 2020 జూలై 4వ తేదీన ప్రారంభించారు. దేశవ్యాప్తంగా 6,940 మంది సాంకేతిక సంస్థల వ్యవస్థాపకులు మరియు అంకురసంస్థల ప్రతినిధులు ఈ పోటీలో పాల్గొన్నారు. మెగా ఛాలెంజ్ లో వ్యాపారం, ఇ-లెర్నింగ్, వినోదం, క్రీడలు, ఆరోగ్యం, వార్తలు, కార్యాలయం, ఇంటి నుండి పని, సమాజం మరియు ఇతర అంశాలు అనే తొమ్మిది వేర్వేరు విభాగాలలో దరఖాస్తులను ఆహ్వానించారు.
పారిశ్రామిక రంగం, విద్యారంగం మరియు ప్రభుత్వ నిపుణులతో కూడిన న్యాయనిర్ణేతల సంఘం సభ్యులు ఈ యాప్ లను విశ్లేషించారు. 2020 జూలై, 31వ తేదీ నుండి 2020 ఆగస్టు, 4వ తేదీ వరకు 5 రోజులపాటు ప్రదర్శించిన ఈ యాప్ లను పరిశీలించిన అనంతరం వారు తుది జాబితాను రూపొందించారు. దేశవ్యాప్తంగా ఉన్న వర్ధమాన పారిశ్రామికవేత్తలు అన్ని విభాగాలలోనూ వినూత్న పరిష్కారాలను ప్రదర్శించడంతో, తుది జాబితాను రూపొందించడం న్యాయ నిర్ణేతలకు ఒక సవాలుగా నిలిచింది.
అన్ని విభాగాలలో అగ్రశ్రేణిలో నిలిచిన అభ్యర్థులు, తమ యాప్ లను 2020 ఆగష్టు, 7వ తేదీన, మెగా హ్యాకథాన్ ద్వారా ప్రదర్శిస్తారు. ఈ కార్యక్రమాన్ని, మైగోవ్ ఇండియా మరియు డిజిటల్ ఇండియా యొక్క సోషల్ మీడియా వేదికలపై, మధ్యాహ్నం 12 గంటల నుండి సాయంత్రం 5 గంటల వరకు ప్రత్యక్షంగా ప్రసారం చేయనున్నారు.
ఆయా విభాగాలలో నాయకత్వ పాత్రను పోషించగలిగే అద్భుతమైన యాప్ లు ఈ పోటీ ద్వారా వెలుగులోకి రానున్నాయి. ఈ పోటీలో మహిళా పారిశ్రామికవేత్తలు అభివృద్ధి చేసిన అనేక యాప్ లు ఉన్నాయి. విలువ మరియు విజయవంతమైన సంస్థలను సృష్టించడానికి ఆవిష్కరణ మరియు సాంకేతికత ఎలా సహాయపడుతుందో వారు చూపించారు. మెట్రోపాలిటన్ నగరాలతో పాటు రెండవ, మూడవ స్థాయి పట్టణాలకు చెందిన సాంకేతికతను అభివృద్ధి చేసే ఔత్సాహికులు కూడా పాల్గొనడానికి ఈ ఆత్మ నిర్భర్ భారత్ యాప్ ఆవిష్కరణ పోటీ ఒక గొప్ప అవకాశాన్ని కల్పించింది. ప్రపంచవ్యాప్తంగా యాప్ లను అభివృద్ధి చేస్తున్న ప్రముఖ దేశాలలో భారతదేశం ఒకటిగా ప్రదర్శించడానికి ఈ ఛాలెంజ్ దోహదపడింది.
ప్రధాన మంత్రి కార్యాలయం
శ్రీ రోహిత్ సర్ దానా కన్నుమూత పట్ల సంతాపం తెలిపిన ప్రధాన మంత్రి
పత్రికా రచయిత శ్రీ రోహిత్ సర్ దానా కన్నుమూత పట్ల ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేశారు.
‘‘శ్రీ రోహిత్ సర్ దానా మనలను చాలా త్వరగా వదలి వెళ్లిపోయారు. భారతదేశం ప్రగతి విషయం లో శక్తి తో నిండినటువంటి, భావుకుడు అయినటువంటి మరియు దయాభరితమైన మనస్సు ను కలిగినటువంటి శ్రీ రోహిత్ గారి ని అనేక మంది స్మరించుకొంటారు. ఆయన అకాలిక మరణం ప్రసార మాధ్యమ జగతి లో ఓ భారీ శూన్యాన్ని మిగిల్చింది. ఆయన కుటుంబానికి, ఆయన మిత్రులకు, ఆయన ను అభిమానించే వారికి ఇదే నా ఓదార్పు. ఓమ్ శాంతి.’’ అని ఒక ట్వీట్ లో శ్రీ నరేంద్ర మోదీ పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రాష్ట్రాలు/కేంద్రపాలిత ప్రాంతాల ఆహార శాఖల మంత్రులతో సమావేశం కానున్న శ్రీ పియూష్ గోయల్
మోడల్ కమ్యూనిటీ కిచెన్ పథకంతో పాటు ఒక దేశం ఒక రేషన్ కార్డు అంశాలపై చర్చలు
రేషన్ కార్డులను ఆధార్ తో అనుసంధానం చేయడం, చౌక ధరల దుకాణాల్లో బయోమెట్రిక్ విధానంలో కార్యకలాపాలను అనుమతించే అంశాలపై కూడా చర్చలు
కేంద్ర వినియోగదారుల వ్యవహారాలు, ఆహారం మరియు ప్రజా పంపిణీ మంత్రిత్వ శాఖ 25.11.2021న న్యూఢిల్లీలో ఆహార శాఖల మంత్రుల జాతీయ సమావేశాన్ని నిర్వహించనున్నది. కేంద్ర వాణిజ్య మరియు పరిశ్రమల, వినియోగదారుల వ్యవహారాలు, ఆహారం , ప్రజా పంపిణీ , జౌళి శాఖ మంత్రి శ్రీ పీయూష్ గోయల్ సమావేశానికి అధ్యక్షత వహిస్తారు. అన్ని రాష్ట్రాలు/ కేంద్రపాలిత ప్రాంతాల ఆహార శాఖల మంత్రులు పాల్గొనే ఈ సమావేశంలో కమ్యూనిటీ కిచెన్ మరియు ఇతర అంశాలను చర్చిస్తారు.
దేశవ్యాప్తంగా కమ్యూనిటీ కిచెన్ వ్యవస్థను నెలకొల్పి , ప్రజా పంపిణీ వ్యవస్థ పరిధికి మించి అవసరమైన పథకాన్ని రూపొందించి, పేదలకు ఆహారాన్ని అందించడానికి చర్యలు అమలు చేయాలని, ఆకలి మరియు పోషకాహార లోపం లాంటి సమస్యలను పరిష్కరించడానికి జాతీయ ఆహార గ్రిడ్ను రూపొందించాలని కోరుతూ ఇటీవల సుప్రీంకోర్టులో రిట్ పిటిషన్ దాఖలైంది.
దీనికి స్పందించిన సుప్రీంకోర్టు రాష్ట్రాలు/ కేంద్రపాలిత ప్రాంతాలకు ఆమోదయోగ్యంగా ఉండే విధంగా మూడు వారాల లోగా కమ్యూనిటీ కిచెన్స్ స్కీమ్ను రూపొందించాలని ఆదేశాలు జారీ చేసింది. ఈ అంశంపై కేంద్ర ప్రభుత్వం ఏర్పాటు చేసే సమావేశానికి హాజరు కావాలని, పథకాన్ని అమలు చేయడానికి సహకరించాలని రాష్ట్రాలు/కేంద్రపాలిత ప్రాంతాలకు సుప్రీంకోర్టు ఆదేశాలు జారీ చేసింది. అన్ని రాష్ట్రాలు/ కేంద్రపాలిత ప్రాంతాల్లో ఒకే విధంగా పథకాన్ని అమలు చేయడానికి చర్యలు తీసుకోవాలని కూడా సుప్రీంకోర్టు తన ఆదేశాల్లో పేర్కొంది.
ఢిల్లీలో జరగనున్న జాతీయ ఆహార శాఖల మంత్రుల సమావేశంలో మోడల్ కమ్యూనిటీ కిచెన్ పథకంతో పాటు, ఒక దేశం ఒక రేషన్ కార్డు కార్యక్రమం అమలు జరుగుతున్న తీరు, రేషన్ కార్డులను ఆధార్ కార్డుతో అనుసంధానించడం, చౌక ధరల దుకాణాల్లో బయోమెట్రిక్ విధానంలో కార్యకలాపాలను అనుమతించే అంశంతో పాటు ఇతర అంశాలు చర్చకు రానున్నాయి.
అంతకుముందు, మోడల్ కమ్యూనిటీ కిచెన్ పథకం పై కేంద్ర ఆహార, ప్రజా పంపిణీ శాఖ కార్యదర్శి 21 నవంబర్ 2021న రాష్ట్రాలు, కేంద్రపాలిత ప్రాంతాల ముఖ్య కార్యదర్శులు మరియు ఆహార కార్యదర్శులతో చర్చలు జరిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 169.63 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,08,938
మొత్తం కేసుల్లో క్రియాశీల కేసులు 2.62%
ప్రస్తుత రికవరీ రేటు 96.19%
గత 24 గంటల్లో 1,99,054 మంది కోలుకున్నారు. దీంతో, కోలుకున్నవారి మొత్తం సంఖ్య 4,06,60,202 కు పెరిగింది.
గత 24 గంటల్లో 83,876 కొత్త కేసులు నమోదయ్యాయి.
రోజువారీ పాజిటివిటీ రేటు 7.25%
వారపు పాజిటివిటీ రేటు 9.18%
గత 24 గంటల్లో చేసిన 11,56,363 కొవిడ్ పరీక్షలతో కలిపి ఇప్పటివరకు 74.15 కోట్ల పరీక్షలు చేశారు.
ప్రధాన మంత్రి కార్యాలయం
సిక్కిమ్, అరుణాచల్ ప్రదేశ్ మరియు త్రిపుర లలో ఇంటిగ్రేటెడ్ కమాండ్ అండ్ కంట్రోల్ సెంటర్ ల కు శంకుస్థాపన చేసిన ప్రధాన మంత్రి
దేశ ఈశాన్య ప్రాంతం లోని అయిదు స్మార్ట్ సిటీస్ లో ఇంటిగ్రేటెడ్ కమాండ్ అండ్ కంట్రోల్ సెంటర్ ల కు ప్రధాన మంత్రి శ్రీ నరేంద్ర మోదీ నేడు న్యూ ఢిల్లీ నుండి వీడియో కాన్ఫరెన్స్ మాధ్యమం ద్వారా శంకుస్థాపన చేశారు.
ప్రధాన మంత్రి సిక్కిమ్ లోని నామ్ చీ మరియు గంగ్ టోక్, అరుణాచల్ ప్రదేశ్ లోని ఈటానగర్, ఇంకా పాసీఘాట్ లు సహా త్రిపుర లోని అగర్తల లోనూ కమాండ్ అండ్ కంట్రోల్ సెంటర్ ల యొక్క శంకుస్థాపన కు సంబంధించిన ఫలకాన్ని డిజిటల్ పద్ధతి లో ఆవిష్కరించారు.(Visitor Counter : 383
ప్రధాన మంత్రి కార్యాలయం
మహారాష్ట్ర లో ఆసుపత్రి లోమంటలు చెలరేగిన కారణం గా ప్రాణ నష్టం జరిగినందుకు సంతాపం తెలిపిన ప్రధాన మంత్రి
మహారాష్ట్ర లోని అహమద్ నగర్ లో ఓ ఆసుపత్రి లో మంటలు రేగిన కారణం గా ప్రాణ నష్టం వాటిల్లడం పట్ల ప్రధానమంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘మహారాష్ట్ర లోని అహమద్ నగర్ లో ఓ ఆసుపత్రి లో మంటలు రేగినందువల్ల ప్రాణ నష్టం వాటిల్లినందుకు కలత చెందాను. ఆప్తుల ను కోల్పోయిన కుటుంబాల కు ఇదే నా సంతాపం. ఈ ఘటన లో గాయపడ్డ వారు సాధ్యమైనంత త్వరలోనే కోలుకొందురు గాక.’’ అని పేర్కొన్నారు.
భూ శా స్త్ర మంత్రిత్వ శాఖ
భారత్లో 19 నవంబర్, 2021న కనిపించనున్న పాక్షిక చంద్ర గ్రహణం
నవంబర్ 19, 2021 న పాక్షిక చంద్రగ్రహణం సంభవించనుంది. చంద్రోదయం అయిన వెంటనే భారతదేశంలోని అరుణాచల్, అస్సాం లోని అత్యంత ఈశాన్య ప్రాంతాల నుంచి స్వల్పకాలం పాటు చంద్రగ్రహణం పాక్షిక దశ ముగింపు కనిపించనుంది.
ఐఎండి వర్గాల ప్రకారం, పశ్చిమ ఆఫ్రికా, పశ్చిమ ఐరోపా, ఉత్తర అమెరికా, దక్షిణ అమెరికా, ఆసియా, ఆస్ట్రేలియా, అట్లాంటిక్ మహాసముద్రం, పసిఫిక్ మహాసముద్రాలలో గ్రహణం కనిపిస్తుంది.
గ్రహణం పాక్షిక దశ ఐఎస్టి 12 గంటల 48 నిమిషాలకు ప్రారంభమవుతుంది. ఈ పాక్షిక దశ సాయంత్రం ఐఎస్టి 16 గంటల 17 నిమిషాలకు ముగుస్తుంది.
తర్వాతి చంద్రగ్రహణం 8 నవంబర్ 2022న సంభవించనుంది. భారత్ లో కనిపించనున్న ఈ చంద్రగ్రహణం సంపూర్ణంగా ఉంటుంది.
సూర్యుడు, చంద్రుడి మధ్యకు భూమి వచ్చి, మూడు గ్రహాలు సమలేఖనం అయినప్పుడు, పౌర్ణమి రోజున చంద్రగ్రహణం సంభవిస్తుంది.
భూమి నీడ చంద్రుడు మీద మొత్తంగా పడినప్పుడు సంపూర్ణ చంద్రగ్రహణం సంభవిస్తుంది. కాగా, భూమి నీడ కొద్ది భాగం మాత్రమే చంద్రుడి మీద పడినప్పుడు పాక్షిక చంద్రగ్రహణం ఏర్పడుతుంది.
ప్రధాన మంత్రి కార్యాలయం
ఫిన్ లాండ్ ప్రధాని తో ప్రధాన మంత్రి సమావేశం అయ్యారు
ఇండియా-నార్డిక్ సమిట్ రెండోసారి జరిగిన సందర్భం లో ప్రధాన మంత్రి శ్రీ నరేంద్ర మోదీ కోపెన్ హేగన్ లో ఫిన్ లాండ్ ప్రధాని సనా మారిన్ గారి తో సమావేశమయ్యారు. నేతలు ఇరువురి మధ్య ముఖాముఖి సమావేశం చోటుచేసుకోవడం ఇది ఒకటోసారి.
ఇరు పక్షాలు 2021వ సంవత్సరం మార్చి నెల 16వ తేదీ నాడు వర్చువల్ మాధ్యమం ద్వారా జరిగిన ద్వైపాక్షిక శిఖర సమ్మేళనం లో తీర్మానాలు అమలు చేయడం లో నమోదు అయిన పురోగతి పట్ల సంతృప్తి ని వ్యక్తం చేశారు.
విజ్ఞాన శాస్త్రం మరియు విద్యా బోధన రంగాల లో డిజిటలైజేశన్ మరియు సహకారం అనేది ద్వైపాక్షిక భాగస్వామ్యాని కి ముఖ్యమైనటువంటి ఆధారాలు గా ఉన్నాయి అని నేతలు ఇద్దరు పేర్కొన్నారు. ఆర్టిఫిశియల్ ఇంటెలిజెన్స్ , క్వాంటమ్ కంప్యూటింగ్, భవిష్యత్తు కాలం లో వాడుక లోకి వచ్చేటటువంటి మొబైల్ సంబంధిత సాంకేతికతలు, క్లీన్ టెక్నాలజీ, ఇంకా స్మార్ట్ గ్రిడ్ వంటి సరికొత్త మరియు పురోగమన శీలమైన సాంకేతిక రంగాల లో సహకారాన్ని విస్తరించుకొనేందుకు ఉన్న అవకాశాల ను గురించి వారు చర్చించారు.
భారతదేశం లోని కంపెనీల తో ఫిన్ లాండ్ కు చెందిన కంపెనీలు చేతులు కలిపి, మరి ప్రస్తుతం భారతదేశ బజారు ఇవ్వజూపుతున్న అపారమైన అవకాశాల ను సద్వినియోగ పరచుకోవాల్సింది గా, మరీ ముఖ్యం గా టెలికం ఇన్ ఫ్రాస్ట్రక్చర్, ఇంకా డిజిటల్ ట్రాన్స్ ఫార్మేశన్ లలో ముందంజ వేయాలని ప్రధాన మంత్రి ఆహ్వానాన్ని పలికారు.
ప్రాంతీయ పరిణామాల పైన, ప్రపంచ పరిణామాల పైన కూడా చర్చలు జరిగాయి; అలాగే అంతర్జాతీయ సంస్థల లో మరింత గా సహకరించుకోవాలనే అభిప్రాయం వ్యక్తమైంది.
ప్రధాన మంత్రి కార్యాలయం
మన దేశ యువతీ యువకులకు సాధికారత కల్పించడమే మాప్రభుత్వ ప్రాధాన్యత:ప్రధాన మంత్రి
ప్రతి ఒక్క యువతీ యువకుల ఆకాంక్షలను నెరవేర్చే ఒక వ్యవస్థ ను రూపొందించేందుకు ప్రభుత్వం తీసుకొన్న చర్యలను గురించి వివరించే వ్యాసాల ను, గ్రాఫిక్స్ ను, వీడియోల ను, సమాచారాన్ని ప్రధాన మంత్రి శ్రీ నరేంద్ర మోదీ షేర్ చేశారు.
ప్రధాన మంత్రి ఒక ట్వీట్ లో,
‘‘మన దేశం లోని యువతీ యువకుల కు సాధికారత కల్పించడం మా ప్రభుత్వ ప్రాధాన్యత. విభిన్న రంగాల లోని యువతీ యువకుల ఆకాంక్షల ను నెరవేర్చే దిశ లో ఒక వ్యవస్థ ను రూపొందించడాని కి మేము కట్టుబడి ఉన్నాము. #9YearsOfEmpoweringYouth’’ అని ఒక ట్వీట్ లో పేర్కొన్నారు.